**Etika**

Kurzuskód: BAI0017

*Tantárgyi tematika és félévi követelményrendszer*

**A kurzus témái és kötelező irodalma**:

1-7. hét – A csoport gyakorlaton vesz részt. A kurzus 2024.04.02-től, tömbösített órákkal teljesül.

8. hét Óramegbeszélés. Bevezetés: az etika fogalma, meghatározó típusai

Az etikai gondolkodás kezdetei: a homéroszi és a klasszikus kor etikai alapfogalmai

- A. Macintyre: *Az erény nyomában*. Bp., Osiris, 1999. 10-11-12. fejezet: 167-223.

9. hét Szókratész és Platón a boldogságról

- Steiger K.: *Filozófia*. Tankönyv. Az „Etika” c. fejezet.

10. hét Arisztotelész erényfelfogása:

- Arisztotelész: *Nikomakhoszi etika*. Bp., 1987. I, II. könyv

11. hét A sztoikus etika: - Epiktétosz: *Kézikönyvecske*. Bp., 1978.

Ágoston és a boldog élet: - Szt. Ágoston: *A boldog életről*. Helikon, Bp., 1989. 9-51.

12. hét Descartes ideiglenes etikája - Descartes: *Értekezés a módszerről*. 3. fejezet Bp.: Ikon, 1993.

A formális etika: - Kant: *Az erkölcsök metafizikájának alapvetése*. Bp.: Gondolat, 1991. 13-34.

13. hét Korunk etikai kérdései I: A természet jogai, az ökoetika alapproblémái

- Hans Jonas: *Az emberi cselekvés megváltozott természete*. In: Környezet és etika.

Szöveggyűjtemény. Szerk.: Lányi András és Jávor Benedek, L’Harmattan, Bp., 2005. 25-36.

Korunk etikai kérdései II: Az emberkert. Vita a gének jogállásáról és az új emberről.

- Thomas Assheuer és Peter Sloterdijk szövegei In: Vulgo 2000/1-2, 308-319.

14. hét Zárthelyi dolgozat (május 14.)

Anyaga: a kötelező olvasmányok és az előadások anyaga

**A foglalkozásokon történő részvétel:**

* Az előadások a képzés szerves részét képezik, így az intézmény a hallgatóktól elvárja a részvételt az előadásokon (TVSz 8.§ 1.).

**Félévi követelmény:** kollokvium (ZH írás)

**Az értékelés módja, ütemezése:**

* vizsga típusa: írásbeli (egy zárthelyi dolgozat)
* szóbeli vizsgára csak javító vizsgaként, azaz eredménytelen ZH esetén kerül sor, ennek feltétele: rendszeres óralátogatás
* a zárthelyi dolgozat időpontja: május 14.
* a vizsga anyaga: a tematikában megadott irodalom és az előadások anyaga

**Az érdemjegy kialakításának módja:**

- a kiadott irodalom és az előadásokon elhangzottak ismeretének foka szerint a ZH dolgozat alapján

Nyíregyháza, 2024. február. 1. Dr. Csobó Péter György